**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 05 /12/2024**

 **Αριθ. Πρωτ. 24747**

**ΑΠΟΣΠΑΣΜΑ**

# Από το πρακτικό της αριθμ. 42ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **444**

 **Αποδοχή της υπ’ αριθμόν 104/2024 Τεχνικής Μελέτης με τίτλο: «ΑΓΡΟΤΙΚΗ ΟΔΟΠΟΙΙΑ ΠΕΡΙΟΧΗΣ «ΤΑΡΣΟΥ- ΚΑΡΥΩΤΗ».**

 Στη Λιβαδειά σήμερα 04η Δεκεμβρίου 2024 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 24195/29-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα 4 (τέσσερα) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1.Καλλιαντάσης Χρήστος

 2. Τουμαράς Βασίλειος 2.Παπαβασιλείου Αικατερίνη

 3. Αγνιάδης Παναγιώτης 3 Ταγκαλέγκας Ιωάννης

 4. Μίχας Δημήτριος Αν και είχαν νόμιμα προσκληθεί

 Ο Πρόεδρος της Δημοτικής Επιτροπής εισηγούμενος το 11ο θέμα της ημερήσιας διάταξης έθεσε υπόψη των μελών την υπ΄αριθμ. 23830/26-11-2024 εισήγηση της Διεύθυνσης Τεχνικών Υπηρεσιών του Δήμου Λεβαδέων στην οποία αναφέρονται:

 *Αντικείμενο του έργου είναι η ασφαλτόστρωση ενιαίας οδού που διατρέχει αγροτική περιοχή και συνδέεται με υπάρχουσα ασφαλτοστρωμένη οδό προκειμένου να πραγματοποιείται με απρόσκοπτο τρόπο η μεταφορά των αγροτικών- κτηνοτροφικών προϊόντων και η διακίνηση των αγροτών και κτηνοτρόφων της περιοχής , στη θέση “ΤΑΡΣΟΣ- ΚΑΡΥΩΤΗΣ” στη Δ.Κ. Κυριακίου του Δήμου Λεβαδέων .Η οδός αυτή βάσει της ισχύουσας ΟΜΟΕ-Δ είναι κατηγορίας AV ζ2 με πλάτος οδού 5,50μ.*

 *Το συνολικό μήκος του έργου είναι 6.720 μέτρα με συντεταγμένες Αρχής: Χ: 389328 καιΥ: 4240327 και Τέλους: Χ: 386073 και Υ: 4243768.*

***Συγκεκριμένα τα τεχνικά στοιχεία του έργου είναι:***

***Α. χωματουργικές εργασίες :***

* *Εργασίες εκσκαφής εδαφών σε έδαφος γαιωημιβραχώδες με σκοπό τη εξομάλυνση της οδού όπου κρίνεται αναγκαίο προκειμένου να επιτευχθεί η ενιαία ομοιογένεια και τα υψόμετρα ώστε να εκτελεστούν οι εργασίες οδοστρωσίας.*
* *Εργασίες επίχωσης ώστε να επιτευχθεί ομοιογένεια των υψομέτρων*
* *Εργασίες διάνοιξης τμημάτων τάφρων με στόχο την ομαλή διευθέτηση των ομβρίων υδάτων.*
* *Εργασίες εκσκαφής θεμελίωσης για την κατασκευή τεχνικών από τσιμεντοσωλήνες, φορτοεκφόρτωση και μεταφορά των προϊόντων εκσκαφής σε αδειοδοτημένους χώρους που θα υποδειχθούν από την Υπηρεσία.*
* *Κατασκευή βάσης οδοστρωσίας από θραυστά αδρανή υλικά συμπυκνωμένου πάχους 0,15 μ., με τη μεταφορά των υλικών υπόβασης από το εγγύτερο πιστοποιημένο λατομείο στην περιοχή του έργου με οποιοδήποτε μέσο.*

***Β. Τεχνικές εργασίες :***

*Τοποθέτηση προκατασκευασμένων τσιμεντοσωλήνων αποχέτευσης κλάσεως αντοχής 120 κατά ΕΛΟΤ ΕΝ 1916 ονομαστικής διαμέτρου D 1000 mm σε ορύγματα με μηχανικά μέσα και η σύνδεσή τους για την εξασφάλιση της σωστής λειτουργίας της απορροής των όμβριων υδάτων.*

***Γ. Ασφαλτικά :***

* *Προεπάλειψη ανασφάλτωτης επιφάνειας με ασφαλτικό διάλυμα , (ασφαλτική προεπάλειψη).*

*Κατασκευή ασφαλτικής στρώσης κυκλοφορίας συμπυκνωμένου πάχους 0,05 μ με θερμό ασφαλτόμιγμα αποδεκτής ποιότητας και χαρακτηριστικών σύμφωνα με την εγκεκριμένη μελέτη σύνθεσης , κυλίνδρωση του ασφαλτομίγματος όσες φορές κρίνεται αναγκαίο ώστε να προκύψει η προδιαγραφόμενη επιφανειακή υφή και ομαλότητα σύμφωνα με την εγκεκριμένη ΕΤΕΠ 05-03-11-04.*

 *Η εν λόγω μελέτη συντάχθηκε από την Τεχνική Υπηρεσία του Δήμου Λεβαδέων , και ο προϋπολογισμός της ανέρχεται στο ποσό των* ***1.000.000,00€*** *συμπεριλαμβανομένου του Φ.Π.Α. 24% .*

***ΕΙΣΗΓΟΥΜΑΣΤΕ***

*Στα μέλη της Δημοτικής Επιτροπής όπως αποφασίσουν για υπ’ αριθμόν 104/2024 Τεχνικής Μελέτης με τίτλο: «ΑΓΡΟΤΙΚΗ ΟΔΟΠΟΙΙΑ ΠΕΡΙΟΧΗΣ «ΤΑΡΣΟΥ- ΚΑΡΥΩΤΗ» ενδεικτικού προϋπολογισμού 1.000.000,00€ με ΦΠΑ όπως αυτή συντάχθηκε και εγκρίθηκε από την Τεχνική Υπηρεσία του Δήμου Λεβαδέων.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθ. 104/2024 μελέτη με τίτλο : «ΑΓΡΟΤΙΚΗ ΟΔΟΠΟΙΙΑ ΠΕΡΙΟΧΗΣ «ΤΑΡΣΟΥ- ΚΑΡΥΩΤΗ» , προϋπολογισμού 1.000.000,00€ (συμπεριλαμβανομένου του ΦΠΑ 24%)

- Το με αρ. πρωτ. 23830/26-11-2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την υπ΄ αριθμό 104/2024 μελέτη της Τεχνικής Υπηρεσίας του Δήμου Λεβαδέων, με τίτλο : «ΑΓΡΟΤΙΚΗ ΟΔΟΠΟΙΙΑ ΠΕΡΙΟΧΗΣ «ΤΑΡΣΟΥ- ΚΑΡΥΩΤΗ» προϋπολογισμού 1.000.000,00€ συμπεριλαμβανομένου του ΦΠΑ 24%, η οποία και αποτελεί συνημμένο μέρος της παρούσας.

. **Η παρούσα απόφαση πήρε αριθμό 444/2024.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 05 -12-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ